पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर । पलासिया व गीता भवन लेफ्ट टर्न के बाद वाहन चालकों के लिए सबसे जरूरी लेफ्ट टर्न इंडस्ट्री हाउस के लिए सभी प्रभावित पक्षों से सहमति बन गई है। इसके बाद शनिवार दोपहर प्रशासन व निगम ने टर्न के लिए लगने वाली जमीन की नपती की और रोड के दोनों ओर चूना लाइन डाली। जमीन मिलने पर जंजीरावाला चौराहे से इंडस्ट्री हाउस की ओर आ रही 40 फीट रोड इंडस्ट्री हाउस ट्रैफिक सिग्नल के पास करीब 60 फीट चौड़ी हो जाएगी। चौड़ाई रोड के एक ओर बने शोरूम महिदपुर वाला और दूसरी ओर बने सचिन मिश्रा के बंगले के दोनों ओर से बढ़ेगी।
एक साथ दो लेफ्ट टर्न होंगे चौड़े
टर्न चौड़े होने से पलासिया चौराहे से इंडस्ट्री हाउस की ओर आकर लेफ्ट टर्न से जंजीरवाला जाने वाले वाहन चालकों को महिदपुर वाला की ओर सड़क चौड़ी मिलेगी। इसी तरह जंजीरावाला से इंडस्ट्री हाउस की ओर आकर एलआईजी चौराहे जाने वाले वाहन चालकों को भी अब दस फीट अतिरिक्त चौड़ी सड़क मिलेगी। इससे ट्रैफिक जाम नहीं होगा। कलेक्टर आकाश त्रिपाठी ने कहा कि लेफ्ट टर्न बनाने का काम अगले सप्ताह कराएंगे।
सभी पक्ष हैं तैयार- टर्न चौड़ा करने के लिए महिदपुर वाला शोरूम के सामने फुटपाथ को पांच से लेकर बीस फीट तक तोड़ा जाएगा। इसी तरह सचिन मिश्रा के बंगले के आगे के हिस्से को (टर्न के पास वाले) करीब 15 फीट चौड़ाई में तोड़ा जाएगा। वहीं बंगले को बाउंड्रीवाल से अंदर तक करीब पांच फीट चौड़ाई तक तोड़ा जाएगा।
बंगला करीब 11 हजार वर्गफीट में बना है और टर्न व सड़क की चौड़ाई में इसका करीब चार हजार वर्गफीट हिस्सा जाएगा। नजूल तहसीलदार अजीत श्रीवास्तव ने बताया कि महिदपुर वाला और बंगले मालिक से चर्चा हो गई है। महिदपुर वाला के पीछे मल्टी में रहने वाले डॉ. के.के वर्मा ने और मिश्रा के बंगले के पीछे एरन शोरूम वालों ने भी सहमति दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn